Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1995. évi CXIX. törvény hatálya nem terjed ki a karitatív
Paragraph Index: 962

1997. október 1-je és 31-e közötti hívásait tartalmazza. A listán a hívott számok szerepelnek (köztük az Adatvédelmi Biztos Irodájának telefonszáma), valamint a beszélgetési idő. 1998 márciusában az indítványozó elküldte a képviselőtestület 1998. február 10-i üléséről készült jegyzőkönyvének részletét. Eszerint Kovács Attila polgármester arról tájékoztatta a képviselőket, hogy előfordult olyan eset, amikor valaki visszaélt más kódjával, számlájára hívást kezdeményezett. A polgármester felkérte a képviselőket arra, hogy más kódját senki ne használja. 1998 áprilisában hivatalom megkeresést intézett Szabó Jánoshoz, a XVI. Kerületi Önkormányzat közigazgatási ügyosztályvezetőjéhez, adatvédelmi felelőshöz, melyben kértük, küldjék meg az új telefonrendszerrel kapcsolatos adatvédelmi szabályzatukat. Tájékoztatást kértünk az önkormányzati képviselők híváslistáinak tárolásával, kezelésével, megismerhetőségével kapcsolatos intézkedésekről is. Mivel az adatvédelmi felelős a törvényes határidőn belül nem válaszolt megkeresésünkre, ezért május 20-án Szabó János adatvédelmi felelőst írásban felszólítottam arra, hogy postafordultával küldje el válaszát. Az adatvédelmi felelős június 5-én elküldte a polgármesteri hivatal Számítástechnikai Adatvédelmi Szabályzatát, valamint a telefonrendszer kézikönyvéből azt a kivonatolt részt, amely a rendszer „hozzáférési lehetőségeiről” ad tájékoztatást. A számítástechnikai szabályzat nem érinti a telefonrendszer bevezetésével felmerült adatvédelmi kérdéseket. A telefonrendszer kézikönyvéből kimásolt oldalak a „Telefon elszámolási programcsomag” „forgalomelemzés” és a „hívások napi eloszlása” funkcióit mutatja be, de ezek egyike sem tartalmaz adatvédelmi jogi rendelkezéseket. Az adatvédelmi felelős közölte, hogy a telefonrendszer próbaüzeme időszakában 1997 novemberében készítettek híváslistát, amelyet a polgármester „demonstrációs céllal” testületi ülésen adott át a képviselőknek. Május 26-án egy ügyvéd írásban arról tájékoztatott, hogy áprilisban megbízást kapott a polgármesteri hivataltól a telefonos adatvédelmi szabályzat elkészítésére. Közölte, hogy „legalább három szabályozási lehetőség látszik kibontakozni”, tervezeteit be kívánta mutatni munkatársamnak „a titokvédelmi jogszabályoknak való előzetes megfelelőség vizsgálatának érdekében”. A polgármesteri hivatal képviseletében fellépő ügyvéd az előzetesen egyeztetett időpontokban nem jelent meg, levélben sem küldte el szabályzattervezeteit. III. A Magyar Köztársaság Alkotmányáról szóló 1949. évi XX. törvény biztosítja a polgárok jogát személyes adataik védelméhez. A személyes adatok védelméről és a közérdekű adatok

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes